Da Steinmarker Bach entspringt ois Krebsbach oda Nächsterbach neadli vo Straßlücke. Er werd kuaz noch seina Quej vom Nächsterbrunna gspeist und valafft in sidestliche Richtung. Bei Steinmark hod bis 1866 a Furt duachn Boch gfiaht. Do diese stoak vaschlommt woar und de Wägn eftas steckn bliem san, hod beidseitig a Domm und a Bruck earicht wern miassn. 1837 hod de Gmoa duat oan Woschplotz baun lossn, wo bis in de 1960a Joar Wäsch und Eadäpfesäck greinigt worn san. Sidestli vom Ort vaeinigta se an da Salzbochbruck ois Steinmarker Bach vo links midm Esselbach zum Wachenbach.